นายกฯ  ยืนยัน โหวตนายกรัฐมนตรี ยึดตามรัฐธรรมนูญ หลังเกิดกระแสกดดันสมาชิกวุฒิสภา ให้ยกมือสนับสนุน นายพิธา ลิ้มเจริญรัตน์
พลเอก ประยุทธ์ จันทร์โอชา นายกรัฐมนตรี รัฐมนตรีว่าการกระทรวงกลาโหม และ แคนดิเดตนายกรัฐมนตรีของพรรครวมไทยสร้างชาติ กล่าวถึงกระแสสังคม ที่เริ่มกดดันให้สมาชิกวุฒิสภา ลงมติเลือก นายพิธา ลิ้มเจริญรัตน์ เป็นนายกรัฐมนตรีคนต่อไป เพียงว่า เป็นไปตามกฎหมาย ตามรัฐธรรมนูญส่วนคลิปประชาสัมพันธ์ของพรรครวมไทยสร้างชาติ ที่ พลเอก ประยุทธ์ ออกมากล่าวขอบคุณประชาชน และ เผยแพร่เมื่อวานนี้ เพื่อต้องการขอบคุณทุกคะแนนเสียงที่มีให้กับพรรค และ หลังจากที่คณะรัฐมนตรี รับทราบความคืบหน้าการดำเนินงานตามแผนฟื้นฟูของบริษัท การบินไทย จำกัด มหาชน เมื่อวานนี้ พลเอก ประยุทธ์ เชื่อว่า บริษัทการบินไทย จะสามารถดำเนินการฟื้นตัวได้เร็ว